“สเวนเซ่นส์” เสิร์ฟเมนูไอศกรีม “เบอร์เกอร์ควีน” ถึง 19 ก.พ.นี้
“สเวนเซ่นส์” เสิร์ฟเมนูไอศกรีมรูปแบบ “เบอร์เกอร์ควีน” มาพร้อมขนมปังบันสูตรเด็ดที่มีความสดใหม่ ผสานเข้ากับไอศกรีมรสชาติ ครบจบในชิ้นเดียวในราคาเพียง 149 บาท วันนี้จนถึง 19 ก.พ.นี้
“สเวนเซ่นส์” เสิร์ฟเมนูไอศกรีมรูปแบบ “เบอร์เกอร์ควีน” มาพร้อมขนมปังบันสูตรเด็ดที่มีความสดใหม่ ผสานเข้ากับไอศกรีมรสชาติ ครบจบในชิ้นเดียวในราคาเพียง 149 บาท วันนี้จนถึง 19 ก.พ.นี้
16 ก.พ. 2566

ผู้สื่อข่าวรายงานว่า “สเวนเซ่นส์” (Swensen’s) ผู้นำตลาดไอศกรีมที่ครองใจคนไทยมากว่า 36 ปี ขอเล่นใหญ่เขย่าวงการไอศกรีมให้มีสีสันและคึกคักยิ่งกว่าเคย เปิดมิติใหม่จับคู่ความอร่อยแบบสุดขั้วแต่มีความลงตัวเข้ากันแบบสุดๆ ที่ได้รับแรงบันดาลใจจากเบอร์เกอร์ซิกเนเจอร์ที่ขึ้นชื่อในเรื่องความอร่อยที่ต้องย่างด้วยเปลวไฟของแบรนด์เบอร์เกอร์ดังระดับโลก มามิกซ์เข้ากับไอศกรีมรสชาติยอดนิยมของสเวนเซ่นส์ กลายมาเป็นเมนูใหม่ล่าสุด “เบอร์เกอร์ควีน” (Burger Queen) ครั้งแรกของไอศกรีมเบอร์เกอร์ที่นำขนมปังเบอร์เกอร์บัน สอดไส้ด้วยไอศกรีมมิดไนท์ บราวนี่ พร้อมท็อปปิ้งแน่นๆ ทั้งผลไม้สด บราวนี่ และครีมสด บอกเลยว่าใครได้ลองเป็นต้องติดใจจนหยุดไม่อยู่
โดยหลังเสิร์ฟไอศกรีมไก่ทอดให้ทุกคนได้ฮือฮายังไม่จางหาย ครั้งนี้ถึงคราวเดบิวต์ของ “เบอร์เกอร์ควีน” (Burger Queen) ที่จะมาขอเช็คเรตติ้งความอร่อยกับทุกคน โดยเมนูไอศกรีมเบอร์เกอร์ควีนเป็นการนำความโดดเด่นของเบอร์เกอร์และไอศกรีมมาไว้รวมกัน ทั้งขนมปังบันสูตรเด็ดที่มีความสดใหม่ หอม นุ่ม เต็มคำ ผสานเข้ากับไอศกรีมรสชาติยอดนิยมของสเวนเซ่นส์อย่าง “มิดไนท์ บราวนี่” ให้สัมผัสที่เข้มเต็มรสช็อกโกแลต สอดไส้บราวนี่เนื้อหนึบ เจลลี่เมลอนเคี้ยวเพลิน สตรอว์เบอร์รีสด และกล้วยหอมทองเนื้อนุ่ม พร้อมราดด้วยซอสสตรอว์เบอร์รีหวานอมเปรี้ยว ปิดท้ายด้วยครีมสดนุ่มละมุน กลายเป็นไอศกรีมเบอร์เกอร์ที่ครบเครื่อง ซึ่งยังเพิ่มความพิเศษของรสชาติไอศกรีมเบอร์เกอร์ไปอีกขั้นจากความกรุบกรอบของคริสปี้เฟรนช์ฟรายด์ และดิปปิ้งซอสสตรอว์เบอร์รี ให้ได้อร่อยไปกันแบบเต็ม ๆ
หากใครเป็นทีมเบอร์เกอร์และไอศกรีมเลิฟเวอร์ต้องลองเมนู “เบอร์เกอร์ควีน” (Burger Queen) ไอศกรีมเบอร์เกอร์ที่พร้อมสร้างปรากฏการณ์ความลงตัวสุดฟินที่ไม่มีวันละลาย ครบจบในชิ้นเดียวในราคาเพียง 149 บาท ซึ่งพร้อมเสิร์ฟระหว่างวันที่ 15-19 กุมภาพันธ์ 2566 หรือจนกว่าของจะหมด ได้ที่ร้านสเวนเซ่นส์ทุกสาขาทั่วประเทศ